JÁNOSHÁZA VÁROS

ÖNKORMÁNYZATÁNAK

KÉPVISELŐ-TESTÜLETE

JÁNOSHÁZA

**J E G Y Z Ő K Ö N Y V**

Készült: **Jánosháza** Város Önkormányzatának Képviselő-testülete **2017. augusztus 04-én megtartott** ülésén.

Jelen vannak:

Kiss András, polgármester

Dr. Kiss Imre, alpolgármester

Stankovics István, képviselő

Balhási Imréné, képviselő

Bertáné Dörnyei Judit, képviselő

Jakab Tibor, képviselő

Németh Zoltán, képviselő (7 fő)

Meghívottak közül jelen van:

dr. Balás Endre jegyző

Horváthné Apró Erzsébet, pénzügyi osztályvezető

Németh Ferenc, műszaki osztályvezető

Hompasz Gyula, főmérnök

Kiss András, polgármester: Köszönti a megjelenteket. Megállapítja, hogy az ülés határozatképes, 7 fő képviselőből 7 fő jelen van, az ülést megnyitja. Jegyzőkönyv-hitelesítőnek javasolja Bertáné Dörnyei Judit, és Balhási Imréné képviselőket. Javasolja a meghívóban szereplő napirendi pontok elfogadását az alábbiak szerint:

1. Vasivíz Zrt. részéről tájékoztatás

Előadó: Hompasz Gyula, Vasivíz Zrt, főmérnök

2. Ajánlattételi felhívás elfogadása a Batthyány Lajos ÁMK óvodájának felújítására

Előadó: polgármester

1. Testvérvárosi együttműködési megállapodás

Előadó: polgármester

1. Szociális tűzifa iránti pályázati kérelem

Előadó: polgármester

5. Digi Távközlési és Szolgáltató Kft. bérleti szerződésének megtárgyalása

Előadó: polgármester

1. Római Katolikus Egyházközség támogatása

Előadó: polgármester

1. Egyebek

Zárt ülés keretében:

1. Közvilágítás határidőn túli megbeszélése

Előadó: polgármester

2. Zöldterület karbantartási szerződés megkötése

Előadó: polgármester

A Képviselő-testület 7 igen szavazattal, ellenszavazat és tartózkodás nélkül a javasolt napirendi pontot és a jegyzőkönyv-hitelesítők személyét elfogadja.

*1*. *Vasivíz Zrt. részéről tájékoztatás*

*Előadó: Hompasz Gyula, Vasivíz Zrt, főmérnök*

Hompasz Gyula, főmérnök: Üdvözli a megjelenteket, köszöni a Képviselő-testület felkérését a tájékoztatóra. A kormánynak van egy programja, melyben a városokban átmenő utakat rekonstrukció alá vonja. Ezt 2017., és 2018.-ban szeretné megvalósítani. Ez a program Jánosházát is érinti. Viszont ennek a programnak az időpontjában bizonytalanság merült fel. A közúti igazgatósággal folyamatos kapcsolatot tart fennt a Vasivíz Zrt., mivel az alépítmények érinve vannak amikor a közút dolgozik. Természetesen ez fordítva is így működik. Felkérték a közúti igazgatóságot, hogy írják meg mikor fog megkezdődni a felújítás. Nem tudtak időpontot mondani.Ennek a programnak 2018.-ra még a választások előtt meg kellene valósulnia. Sajnos ez nem fog megvalósulni, ugyanis a közút megtiltja, hogy november 15.-e után az utakat megbontsák. Ezen információ alapján nagy valószínűséggel már ez a program nem valósul meg. Tovább gondolva azért sem, mert március 15.-ig sem bonthatóak az utak, ezt jogszabály tiltja. És akkor még nem is beszéltek az időjárási tényezőkről, amelyek szintén hátráltathatják a munkálatokat. Összefoglalva tehát ez a program a választásokig nem tud megvalósulni. Amikor a közúttal egyeztették ennek a programnak a létjogosultságát, akkor feltérképezésre került az alépítmények állapota is. Ezek után egy becsült összeget tudnak mondani, ezen belül is a vizet, és a szennyvizet. A műszaki becslés szerint 25 millió Ft,- kellene a vízre, 15-18 millió a szennyvízre. A szennyvíznél azért van ekkora bizonytalanság, mert csak egy részét tudták megkamerázni. Tehát ha a közút nekiáll az építkezésnek, és ezen munkálatok előtt a víz, illetve szennyvíz problémája nem oldódik meg az új aszfalt felhúzása előtt, akkor a Vasivíz Zrt. öt évig nem tudja a felújítást elvégezni, mert ezen időinervalluban nem bonthatja meg az utakat. Természetesen csőtörés esetén kénytelenek megbontani az utat, hiszen csak így tudják a hibát kijavítani. Nem látják ezeknek a munkáknak a fedezetét jelen helyzetben. A vízhasználati díból, valamint a szennyvíz használati díjakból kellene ennek a fedezetnek összeállnia. Ez az összeg jelenleg 3-3,5 millió Ft,-. A felújításhoz kevés sajnos.

Bertáné Dörnyei Judit, képviselő: Ebbe a 3-3,5 millió Ft,-ba a szennyvízből befolyó összeg is bennt van?

Hompasz Gyula, főmérnök: Nem, csak a víz.

Kiss András, polgármester: A műszaki vezető szerint a szennyvíz 10 éve lett megcsinálva. Akkor is szükséges a felújítás?

Hompasz Gyula, főmérnök: A szennyvíznél vannak azok a bizonyos „y” idomok, melyekről a rákötés megtörténik. Az út terhelésének következtében-nem bántva a kivitelezőket, valamint az anyag minőségét-ezek az idomok elrepednek. Ennek eredménye, hogy a talajvíz befolyik a csatornába. Ebből kifolyólag a szennyvíz telepére 400-500 m3 víz megy be, a 100 m3 helyett. Tehát ha nem javítják ki, akkor nem lesz nagyobb kapacitású tisztító se.

Balhási Imréné, képviselő: Amikor az ivóvíznél csőtörés történik, akkor ez a 3-3,5 millió Ft,- nem elég az útburkolat visszaállítására.

Hompasz Gyula, főmérnök: Sajnos ténleg nem, és ennek következtében áll a fejlesztés is.

Stankovics István, képviselő: Úgy tudja, hogy a Vasivíz Zrt. nyereséges.

Hompasz Gyula, főmérnök: Igen voltak ilyen periódusok is. Ez a 3-3,5 millió Ft,- csak a jánosházi fogyaszók által befizetett szolgáltatási díjakból tevődik össze.

Dr. Kiss Imre, alpolgármeter: Neki annyi észrevétele lenne, hogy Jánosházán 1,9 atmoszféra nyomással jön a víz, és ugyanannyit fizet, mint például Hosszúperesztegen, ahol 6 aatmoszférával jön a víz. Így aki kicsit magasabb színvonalon szeretné élvezni a fürdőszobáját, annak nincs rá módja, mert egyszerűen kivitelezhetetlen. A szennyvízzel kapcsolatban annyi lenne a kérdése, hogy a lefektetett csövekre garancia nincs?

Kiss András, polgármester: A műszaki felügyeletet a Vasivíz Zrt.-nek kell biztosítania, mert ő a beruházó. A garanciának utána kell járni, át kell nézni a szerződést. A Vasivíz Zrt. önkormányzati tulajdonú, akkor esetleg mi, mint tulajdonosok az államtól tudnánk pénzt kérni ezekre a fejlesztésekre, akár pályázat útján is? A többi tulajdonossal egy jogi közösséget alapítani, és a megfelelő helyen hangot adni a kéréseknek?

Hompasz Gyula, főmérnök: Nagyon fontos lenne az alépítmények felújítása az aszfaltozás előtt, mert ha ez nem történik meg, akkor kevesebb marad ismét a felújításokra.

Jakab Tibor, képviselő: Az ivóvíz költsége 25 millió Ft,- a szennyvízé körülbelül 13 millió Ft,-. Ezt a 13 millió Ft,-os beruházást nem tudja támogatni, mert a felvázolt hibalehetőség nem biztos, hogy bekövetkezik. Tudomása van arról, hogy az esővizet belevezették a szennyvíz csatornába. Ezt a problémát kellene megvizsgálni.

Hompasz Gyula, főmérnök: Nem csak jánosházi probléma ez, ezt a befolyt vizet a Vasivíz Zrt.-nem jó pénzért tisztítani kell. Ezzel az a gond, hogy a Vasivíz Zrt. nem hatóság, nem mehetnek oda az állampolgárokhoz a rendszert végignézni, ellenőrizni. A beszélgetés folyamán érzi, hogy a Képviselő-testület a szennyvíz problémat nem, de az ivóvíz kérdését támogatja.

Kiss András, polgármester: Biztos, hogy fogják támogatni, de nem 100%-ban.

Jakab Tibor, képviselő: A szennyvizet semmilyen mértékben nem támogatja, de az ivóvizet mindenképpen meg kell csinálni. Valamilyen úton el kell indulni, hátha a későbbiek folyamán adódik lehetőség arra, hogy a mellékutcákban is megvalósítható lesz a beruházás.

Bertáné Dörnyei Judit, képviselő: Egyetért a polgármester úrral, hogy országos kezdeményezést kell indítani a vízhálózat felújítása érdekében. Hamár országos az átmenő utak felújítása, akkor legyen országos az alépítményeké is.

Kiss András, polgármester: A Sümegi utcán kívül van még három utca, ami szintén átmenő forgalmat bonyolít. Bennt vannak a tervbe ezek az utcák is?

Hompasz Gyula, főmérnök: Nincsenek.

Kiss András, polgármester: Abban az esetben mi történik, ha az önkortmányzatnak nincs semmi pénze?

Hompasz Gyula, főmérnök: Marad minden a régiben.

Kiss András, polgármester: Ebben az esetben mekkora összeggel kellene támogatni a beruházást?

Hompasz Gyula, főmérnök: Már említette, 25 millió Ft,-al. Mindenképpen támogatja az országgyűlési képviselő meghívását, és a probléma elétárását.

Horváthné Apró Erzsébet, pénzügyi osztályvezető: Mindenképpen örülne az országos kezdeményezésnek, mert Jánosháza adóerő képessége nem csökkent, hanem nőtt. Ha ezt figyelembe veszik, akkor sajnos 0% Jánosháza esélye a támogatásra.

Hompasz Gyula, főmérnök: Mindenképpen javasolja, hogy a közgyűlésre jöjjenek el a polgármesterek, mert ők a tulajdonosok, így sokkal nagyobb hangot tudnak adni a problémának, hiszen a Vasivíz Zrt. csak szolgáltató. Javasolja az ivóvízzel való érvelést, hiszen jobban meglovagolható az egészséges ivóvíz.

Németh Ferenc, műszaki osztályvezető: A vízmű 1961-64-ben épült. Azóta történt útfelújítás, de soha nem fordultak az önkormányzathoz segítségért. Most, hogy önkormányzati tulajdonba ment át, egyszerre fontos lett a felújítás. A vezetékek az útpatka mellet húzódnak, átfúrással meg lehetne oldani a becsatlakozást, csak a kereszteződésekben kellene utat bontani.

Németh Zoltán, képviselő: A 25 millió Ft,- nem kevés összeg, szeretné, ha a Vasivíz Zrt. is állna valamit ebből az összegből. A nyereségből nem lehetne valamennyit visszaforgatni a fejlesztésekre?

Hompasz Gyula, főmérnök: A kérdés teljesen jogos, de ezt a tuljdonosnak kell jelezni.

Stankovics István, képviselő: A lakossági tartozás mértéke mekkora?

Hompasz Gyula, főmérnök: Erre a kérdésre írásban tud válaszolni.

Hompasz Gyula elhagyja a termet.

*2.* *Ajánlattételi felhívás elfogadása a Batthyány Lajos ÁMK óvodájának felújítására*

*Előadó: polgármester*

Kiss András, polgármester:A pályázatot megnyerték, de 2015.-ös költségvetéssel, így a pályázati összeg nem elegendő az óvoda felújítására. 12 millió Ft,- hiányzik még. Az eredeti műszaki tartalomra a pályázatot kiiratták, majd ez visszavonásra került. A tervezők egy könnyített műszaki tartalmat fognak összeállítani, és erre a könnyített változatra szeretnék kiírni a közbeszerzést. Ez a plussz költség a munkadíjak emelkedéséből kifolyólag keletkezett. Minél előbbi döntést kell hozni az új közbeszerzésről, mert vannak olyan munkálatok, melyek az óvboda teljes lezárását kívánják.

Balhási Imréné, képviselő: Az eljárás költségére lenne kíváncsi.

Kiss András, polgármester: A közbeszerzési referensnek díja van, mely a pályázati összegben benn van. Ez az összeg 9,5% minden pályázat esetében.

dr. Balás Endre, jegyző: Mennyi lenne az az összeg, melyet biztosítanak erre a célra?

Kiss András, polgármester: Meg kell várni, hogy a könnyített műszaki tartalmom mennyivel tér el.

Jakab Tibor, képviselő: A munkabérek eddig is magasak voltak, de ha egy bizonyos összeg meg lett állapítva, akkor nem szabad ennél az összegnél magasabbat követelni. Nem érti miért az utolsó pillanatban derült ki, hogy hiányzik 12 millió Ft,-. Ezt a összeget másra is lehetne fordítani.

Kiss András, polgármester: 2015-ös tervezet volt, sajnos két év alatt ennyire megemelkedtek az árak.

Jakab Tibor, képviselő: Akkor se szabad belemenni ilyenbe. A szükséges munkákat el kell végezni, de a betervezett összegnél többet nem szabad rááldozni.A vízvezetékhez is kellene 25 millió Ft, erre a célra 12 millió Ft,- ez mind plussz költség. Véleménye szerint a pályázatban megnyert összegből kell ezt finanszírozni.

Kiss András, polgármester: Nem elegendő a betervezett munkálatokra a megnyert összeg.

Jakab Tibor, képviselő: 1 millió Ft,-nál többet nem szabad hozzátenni.

dr. Balás Endre, jegyző: A mai nap, vagy jövő héten jön meg az új költségvetés. Mindenképpen kell egy testületi ülés, hogy el lehessen indítani az új közbeszerzést.

Kiss András, polgármester: Feltétlen meg kell csinálni, nem szabad ennyi pénzt ott hagyni.

Bertáné Dörnyei Judit, képviselő: Meg lehet csinálni a nyert összegből, de az nem lesz időtálló. Egy óvoda felújításánál 20-30 évre kell gondolni. Nem mindegy a járólapok minősége, mennyi kopást bír ki.

Jakab Tibor, képviselő: Nem érti mi a plussz költség. Mi teszi ki a 12 millió Ft,-t ?

Bertáné Dörnyei Judit, képviselő: A polgármester úr elmondta, csempe, járólap, ragasztók, csövek.

Kiss András, polgármester: Az ágyak 10.000,- Ft-al lettek betervezve, és jelenleg 20.100,- Ft-ba kerül. Ez már a duplája, és csak az ágyakról beszélnek. Ebből is kell 110 db.

Jakab Tibor, képviselő: 45 millió Ft-ba akkor is bele kell férni.

Kiss András, polgármester: A 45 millió Ft már csak 41 millió, mert a 9,5%-os díjat ki kell ebből fizetni.

Dr.Kiss Imre, alpolgármester: Ő megadta volna a 12 millió Ft-t, mert így augusztus 01.-én neki lehetett volna állni a munkálatoknak. Már máskor is feltette a kérdést, hogy egy városnak mennyi tartalékkal kell rendelkeznie? Nem kamatozik szerinte annyit az a pénz, hogy ilyen esetekben ne lehessen hozzányúlni.

Németh Zoltán, képviselő: Ha esetleg most megszavaznák ezt a 12 millió Ft-ot, akkor neki tudnának állni?

Kiss András, polgármester: Nem indulhatna el a beruházás, mert a közbeszerzés vissza lett vonva. Ha el tudott volna indulni a program augusztus 1,-én, akkor se lett volna kész 31.-re. Azok a munkálatok, melyek az óvoda teljes lezárását igénylik el lesznek végezve. A többi munka pedig csoportszobáról, csoportszobára haladva.

1. *Testvérvárosi együttműködési megállapodás*

*Előadó: polgármester*

Kiss András, polgármester: Augusztus 19.-én látják vendégül a szlovákiai Jánovce város küldöttségét. Délután 15.00.-kor ünnepélyes keretek között szeretnék aláírni a testvérvárosi megállapodást. Javasolja elfogadni a testvérvárosi megállapodást!

A Képviselő-testület 7 igen szavazattal, ellenszavazat és tartózkodás nélkül a következő határozatot hozza:

101/2017. (VIII.04.) Képviselő-testületi határozat:

Jánosháza Város Önkormányzatának Képviselő-testülete testvérvárosi megállapodást köt a szlovákiai Dunajánosháza (Jánovce) településsel a mellékletben foglaltak szerint.

Felelős: polgármester

Határidő: azonnal

*4. Szociális tűzifa iránti pályázati kérelem*

*Előadó: polgármester*

Kiss András, polgármester: Mindenképpen indulnak a pályázaton 258 m3 fára lehet pályázni. Annyi kérése lenne, hogy átadáskor egy átvételi elismervényz irassanak alá az igénylőkkel, melyben szerepeljen, hogy egy hrsz.-ú ingatlanba, egy szezonban, egy kocsi fát kaptak. Nem személyenként fogják osztani. Javasolja elfogadni a szociális tűzifa iránti pályázati kérelem beadását!

A Képviselő-testület 7 igen szavazattal, ellenszavazat és tartózkodás nélkül a következő határozatot hozza:

102/2017. (VIII.04.) Képviselő-testületi határozat:

Jánosháza Város Önkormányzatának Képviselő-testülete a 2016. évi XC. törvény 3. melléklet I. Működési célú támogatások fejezetének 9. A települési önkormányzatok szociális célú tüzelőanyag vásárlásához kapcsolódó támogatása jogcíme alapján támogatási igényt nyújt be a maximálisan igényelhető 258 m3 tűzifára. A Képviselő-testület a 258.000,- Ft + áfa önrészt és a szállítási költség fedezetét a tartalék terhére biztosítja. A Képviselő-testület a tűzifa támogatásban részesülő személyektől ellenszolgáltatást nem kér.

Felelős: polgármester

Határidő: azonnal

*5. Digi Távközlési és Szolgáltató Kft. bérleti szerződésének megtárgyalása*

*Előadó: polgármester*

Kiss András, polgármester: A Digi Távközlési és Szolgáltató Kft. felkereste az Önkormányzatot, hogy átjátszó tornyot szeretne építeni a 065 hrsz.-ú ingatlanra. Ezért 800.000,. Ft-/év díjat fizetnének.

Horváthné Apró Erzsébet, pénzügyi osztályvezető: Átolvasta a szerződést, több aggálya is felmerült ezzel kapcsolatban. Pédául, hogy az Önkormányzat hozzájárul ahhoz, hogy a Digi harmadik fél részére az ingatlant bérbeadja. Ennek tükrében a 800.000,- Ft kevésnek tűnik.

Dr.Kiss Imre, alpolgármester: A Digi megvette at Invitelt, valószínű ezért van benn ez a szerződésbe.

Kiss András, polgármester: Mindenképpen át kell nézni a szerződést, és a javaslatokat, észrevételeket jelezni fogják a Diginek.

dr. Balás Endre, jegyző: Egyenlőre a bérbeadásról kellene dönteni.

Kiss András, polgármester: Javasolja elfogadni a 065.hrsz.-ú ingatlant a Digi Távközlési és Szolgáltató Kft.-nek bérbeadjá, 800.000,- Ft/év díj ellenében!

A Képviselő-testület 7 igen szavazattal, ellenszavazat és tartózkodás nélkül a következő határozatot hozza:

103/2017. (VIII.04.) Képviselő-testületi határozat:

Jánosháza Város Önkormányzatának Képviselő-testülete bérbe adja a DIGI Távközlési és Szolgáltató Kft. (1134 Budapest, Váci út 35.) részére a Jánosháza, 065. hrsz-ú ingatlan 250 m2 alapterületű részét nettó 800 e Ft/év bérleti díj ellenében2029. június 15-ig. A Képviselő-testület megbízza a polgármestert a bérleti szerződés aláírásával. A Képviselő-testület tulajdonosi hozzájárulást ad a távközlési torony megépítéséhez az ingatlanon.

Felelős: polgármester

Határidő: azonnal

*6. Római Katolikus Egyházközség támogatása*

*Előadó: polgármester*

Kiss András, polgármester: Tisztázódott a plébánosi feladatok ellátására kijelölt személy azonossága. Így nincs akadálya, hogy a támogatást, melyet pályázat útján megnyertek, átadják. Javasolja elfogadni a támogatás átadását a Római Katolikus Egyház részére!

A Képviselő-testület 7 igen szavazattal, ellenszavazat és tartózkodás nélkül a következő határozatot hozza:

104/2017. (VIII.04.) Képviselő-testületi határozat:

Jánosháza Város Önkormányzatának Képviselő-testülete 43.000 e Ft vissza nem térítendő támogatást nyújt a Jánosházi Római Katolikus Egyházközség (9545 Jánosháza, József Attila u. 34.) részére a jánosházi Keresztelő Szent János plébániatemplom falképeinek restaurálására és a padozat felújítására.

Felelős: polgármester

Határidő: azonnal

*7. Egyebek*

dr. Balás Endre, jegyző: A Szent István utca, és a Széchenyi utca kereszteződésében van egy lámpaoszlop, melynek áthelyezését kéri egy lakos.

Németh Zoltán, képviselő: Nem javasolja a lámpatest megszüntetését, mivel ennek kivétele után holttér keletkezne pont a kereszteződésben.

Németh Ferenc, műszaki osztályvezető: A nem működő lámpatestet megszüntették, áthelyezése megtörtént.

Stankovics István, képviselő: Az új ledlámpák tökéletesen funkcionálnak, azonban néhány helyen a fák eltakarják a fényt.

Kiss András, polgármester: Mindenképpen utánajárnak ennek a problémának.

Mivel több napirend, hozzászólás nincs, Kiss András polgármester az ülést 10.30. órakor bezárja.

K.m.f.

Kiss András dr. Balás Endre

polgármester jegyző

Bertáné Dörnyei Judit Balhási Imréné

jegyzőkönyv- hitelesítő jegyzőkönyv-hitelesítő